Noi detalii despre polițistul din Covasna care a violat două adolescente. Bărbatul își racola victimele in timpul serviciului, când patrula. Abuzurile ar fi continuat timp de doi ani, timp în care ofițerul de poliție viola minorele, le filma în ipostaze sexuale explicite, dupa care se lăuda colegilor.
Anchetatorii au stabilit că totul s-a întâmplat între anii 2021-2022, atunci când polițistul în vârstă de 42 de ani le-ar fi agresat pe cele două minore, care la vremea respectivă aveau 14, respectiv, 15 ani. Mai mult, acesta le-a racolat pe cele două adolescente chiar în timpul serviciului, în momentul în care patrula. Polițistul le-a și filmat pe fete, iar filmulețele respective le-a arătat colegilor săi pentru a se lăuda. Aceștia au depus o plângere și astfel a început ancheta.
Procurorii au făcut mai multe percheziții și au găsit telefonul bărbatului în care se aflau filmulețele indecente cu cele două minore.
Bărbatul a fost arestat preventiv pentru 30 de zile și este cerectat pentru infracțiuni precum act sexual cu minori și pornografie infantilă. Dacă va fi găsit vinovat, acesta riscă până la 10 ani de închisoare.
Sursa: Realitatea de Covasna